এতদিন ক্রিকেট মাঠ কাঁপিয়েছেন তিনি। বিপক্ষ বোলারদের রাতের ঘুম কেড়ে নিয়ে তিনিই রাজত্ব করে গিয়েছেন। এবার রুপোলি পর্দাও কাঁপাতে আসছেন তিনি। সচিন রমেশ তেন্ডুলকর এখনও গৃহস্থের গর্ব, পড়শির ঈর্ষা। এবার রুপোলি পর্দায় বিস্ফোরণ ঘটাতে আসছে তেন্ডুলকরের বায়োপিক ‘সচিন দ্য ফিল্ম’। মহম্মদ আজহারউদ্দিন ও মহেন্দ্র সিংহ ধোনির বায়োপিক ইতিমধ্যেই চর্চিত হচ্ছে শহরের আনাচকানাচে। 


সোমবার সচিন উন্মোচন করলেন ‘সচিন’-এর প্রথম পোস্টার। পোস্টার উদ্বোধন করতে এসে ‘মাস্টার ব্লাস্টার’তাঁর ভক্তদের বললেন, এই মাসের ১৪ তারিখ ছবিটির টিজার মুক্তি পাবে। সচিনের পোস্টার মুক্তি পাওয়ার পরেই টুইট করেছেন বীরেন্দ্র সহবাগ, সুরেশ রায়নার মতো ক্রিকেটার।